CELEX: 52009PC0327
Language: sk
Date: 2009-06-26
Title: Návrh rozhodnutie Rady o podpise a predbežnom uplatňovaní stanov Medzinárodnej agentúry pre energiu z obnoviteľných zdrojov (IRENA) Európskym spoločenstvom

Dôležité právne oznámenie

|

52009PC0327

Návrh rozhodnutie Rady o podpise a predbežnom uplatňovaní stanov Medzinárodnej agentúry pre energiu z obnoviteľných zdrojov (IRENA) Európskym spoločenstvom  /* KOM/2009/0327 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 26.6.2009KOM(2009) 327 v konečnom zneníNávrhROZHODNUTIE RADYo podpise a predbežnom uplatňovaní stanov Medzinárodnej agentúry pre energiu z obnoviteľných zdrojov (IRENA) Európskym spoločenstvomDÔVODOVÁ SPRÁVAUž dlhšie sa viedli diskusie o založení „Medzinárodnej agentúry pre energiu z obnoviteľných zdrojov“ ( International Renewable Energy Agency , ďalej len „IRENA“), ktorá by ako centrum excelentnosti v oblasti energie z obnoviteľných zdrojov poskytovala poradenstvo vládam pri vypracúvaní národných programov zameraných na zavádzanie energie z obnoviteľných zdrojov, šírenie informácií o obnoviteľných zdrojoch a poskytovanie školení a poradenstva v oblasti najlepšej praxe a finančných možností. Dňa 26. januára 2009 v Bonne podpísalo stanovy IRENA (ďalej len „stanovy“) 75 štátov vrátane 20 členských štátov EÚ.Na základe článku IV stanov sa členmi agentúry môžu stať organizácie regionálnej medzištátnej hospodárskej integrácie. Vzhľadom na to, že dvadsať členských štátov už stanovy podpísalo a niektoré povinnosti vyplývajúce zo stanov majú alebo môžu mať vplyv na ustanovenia aktov Spoločenstva v oblasti životného prostredia a energetiky, sa potreba zastúpenia Spoločenstva v tejto agentúre stala jasne citeľnou. Na pristúpenie nie sú potrebné žiadne rokovania, keďže stanovy už odsúhlasilo 75 štátov. Preto sa členom IRENA možno stať na základe rozhodnutia Rady, ktorým sa určí osoba splnomocnená na podpis stanov v mene Európskeho spoločenstva a ustanoví sa ich predbežné uplatňovanie.Predmetom tohto návrhu je podpis stanov a ich predbežné uplatňovanie.1.1. Podpis SpoločenstvaNa základe článku XIX stanov sú stanovy otvorené na podpis ďalším členom – okrem iného aj organizáciám regionálnej medzištátnej hospodárskej integrácie – až do nadobudnutia platnosti tridsiatym dňom po dni uloženia dvadsiatej piatej ratifikačnej listiny.1.2. Účasť na práci v IRENA pred pristúpenímVzhľadom na to, že z dôvodu ustanovenia článku XIX v bezprostrednej budúcnosti nedôjde k nadobudnutiu platnosti stanov IRENA, malo by sa Spoločenstvo v rámci možností podieľať na prípadných prípravných prácach – napríklad na činnostiach prípravnej alebo dočasnej komisie.NávrhROZHODNUTIE RADYo podpise a predbežnom uplatňovaní stanov Medzinárodnej agentúry pre energiu z obnoviteľných zdrojov (IRENA) Európskym spoločenstvomRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 175 ods. 1 a článok 300 ods. 2 prvý pododsek,so zreteľom na návrh Komisie,keďže:(1) Na ustanovujúcej konferencii, ktorá sa konala 26. januára 2009 v Bonne, sedemdesiatpäť štátov vrátane dvadsiatich členských štátov EÚ podpísalo stanovy Medzinárodnej agentúry pre energiu z obnoviteľných zdrojov (ďalej len „stanovy“).(2) V stanovách sa uvádza, že cieľom Medzinárodnej agentúry pre energiu z obnoviteľných zdrojov ( International Renewable Energy Agency , ďalej len „IRENA“) je „podporovať, aby sa vo veľkom rozsahu a čoraz viac zavádzali a udržateľným spôsobom využívali všetky formy energie z obnoviteľných zdrojov s prihliadnutím na národné a vnútroštátne priority a výhody, ktoré vyplývajú z kombinácie opatrení v oblasti energie z obnoviteľných zdrojov a v oblasti energetickej účinnosti, ako aj na skutočnosť, že energia z obnoviteľných zdrojov prispieva k ochrane životného prostredia tým, že vďaka nej dochádza k znižovaniu zaťažovania prírodných zdrojov a odlesňovania, najmä v prípade tropických pralesov, ako aj dezertifikácie a straty biodiverzity; k ochrane klímy; k hospodárskemu rastu a sociálnej kohézii vrátane zmierňovania chudoby a udržateľného rozvoja; k prístupu k zdrojom energie a bezpečnosti jej dodávok a k regionálnemu rozvoju a medzigeneračnej zodpovednosti.“(3) Za oblasti, na ktoré sa stanovy vzťahujú, je zodpovedné Európske spoločenstvo aj jeho členské štáty. Niektoré povinnosti vyplývajúce zo stanov majú alebo môžu mať vplyv na dojednania stanovené v aktoch Spoločenstva v oblasti životného prostredia a energetiky.(4) Vzhľadom na to, že stanovy nadobudnú platnosť tridsiatym dňom po uložení dvadsiatej piatej ratifikačnej listiny, a že dovtedy ostávajú otvorené na podpis, malo by dôjsť k ich podpisu v mene Európskeho spoločenstva v súlade s ich článkom XIX A. Vzhľadom na to, že počas ustanovujúcej konferencie IRENA, ktorá sa konala 26. januára 2009, bola založená prípravná komisia agentúry, ktorej cieľom je zabezpečiť rýchle a efektívne zriadenie IRENA, okrem iného aj vypracovaním predbežného pracovnému programu a rozpočtu, považuje sa úplná účasť na činnostiach IRENA od podpisu za prínosnú. Stanovy by sa mali predbežne uplatňovať od 1. júna 2009.ROZHODLA TAKTO:Článok 1Týmto sa predseda Rady poveruje určiť osobu splnomocnenú na podpis stanov Medzinárodnej agentúry pre energiu z obnoviteľných zdrojov, založenej 26. januára 2009 v Bonne, v mene Európskeho spoločenstva.Článok 2Kým stanovy nenadobudnú platnosť, budú sa od 1. júna 2009 uplatňovať predbežne.V Bruseli [...]Za Radupredseda